L 52/26
BG
Официален вестник на Европейския съюз
20.2.2023 г.
ПРИЛОЖЕНИЕ VIII
Инфекция с вируса на треската от долината Рифт ЧАСТ 1 СПЕЦИАЛНИ УСЛОВИЯ ЗА ПРИЛАГАНЕТО НА СПЕШНА ЗАЩИТНА ВАКСИНАЦИЯ ЗА ПРОФИЛАКТИКА И КОНТРОЛ НА БОЛЕСТТА ТРЕСКА ОТ ДОЛИНАТА РИФТ
1.
Размер на зоната за ваксинация: Радиус от 50 km около засегнатите животновъдни обекти или кръгова ваксинация между 20 и 50 km. 2.
Размер на зоната, обграждаща зоната за ваксинация: Няма специални правила. 3.
Вид на ваксината, която ще се използва или е за предпочитане: Инактивирани ваксини.
Живи атенюирани ваксини могат да се използват само в ендемични области. 4.
Минимално покритие: Няма специални правила. 5.
Целеви животни/видове: Животни от видовете от списъка в съответствие с Регламент за изпълнение (ЕС) 2018/1882, отглеждани в зоната за ваксинация, включително най-малко говеда, овце, кози и Камилови.
ЧАСТ 2 СПЕЦИАЛНИ УСЛОВИЯ ЗА ЗАСИЛЕН КЛИНИЧЕН И ЛАБОРАТОРЕН НАДЗОР, КОЙТО ДА СЕ ПРОВЕЖДА В ЗОНИТЕ ЗА ВАКСИНАЦИЯ И В ЗОНИТЕ, ОБГРАЖДАЩИ ЗОНАТА ЗА ВАКСИНАЦИЯ, ПО ВРЕМЕ НА СПЕШНА ЗАЩИТНА ВАКСИНАЦИЯ ЗА ПРОФИЛАКТИКА И КОНТРОЛ НА БОЛЕСТТА ТРЕСКА ОТ ДОЛИНАТА РИФТ
Пасивен надзор: в зоните за ваксинация и в зоните, обграждащи зоната за ваксинация — завишен пасивен надзор на абортите, мъртвородените животни и неонаталната смъртност през лятото и есента (по време на пика и в края на сезона на вектора).
ЧАСТ 3 СПЕЦИАЛНИ УСЛОВИЯ ЗА ЗАБРАНА НА ДВИЖЕНИЯ НА ЖИВОТНИ И ПРОДУКТИ И ЗА ПРЕДОСТАВЯНЕ НА ДЕРОГАЦИЯ В СЪОТВЕТСТВИЕ С ЧЛЕН 13 В ЗОНА ЗА ВАКСИНАЦИЯ, В КОЯТО СЕ ИЗВЪРШВА СПЕШНА ЗАЩИТНА ВАКСИНАЦИЯ ЗА ПРОФИЛАКТИКА И КОНТРОЛ НА БОЛЕСТТА ТРЕСКА ОТ ДОЛИНАТА РИФТ
1.
Животни и продукти, които са обвързани със забрана за движения: ваксинирани животни и продукти от тях, включително сперма, ембриони и овоцити, предназначени за движение към други държави членки. 2.
Зародишни продукти, обвързани със забрана за събиране: сперма, овоцити и ембриони от животни от видовете от списъка. 3.
Условия за предоставяне на дерогация в съответствие с член 13, параграф 2, буква б), точка ii), член 13, параграф 3, буква б) и член 13, параграф 4, буква б).
Движения, които може да бъдат разрешени.
Движения към друга държава членка на ваксинирани животни и продукти от тях, включително сперма, ембриони и овоцити, за които компетентният орган на държавата членка по местоназначение издава специално разрешение за въвеждане на всяка пратка с ваксинирани животни или продукти от тях.
Това разрешение може да е въз основа на резултатите от лабораторните изследвания.
ЧАСТ 4 ПЕРИОДИ НА ВЪЗСТАНОВЯВАНЕ ОТ БОЛЕСТА ТРЕСКА ОТ ДОЛИНАТА РИФТ
Няма допълнителни специални за всяка болест изисквания